শেখ হাসিনা বলেন,বাংলাদেশের দেশপ্রেমী সশস্ত্র বাহিনী মুক্তিযুদ্ধকালে যুদ্ধক্ষেত্রে জন্ম লাভ করেছে। এই বাহিনী জনগণের আশা-আকাঙ্খা পূরণে সব সময় তাদের পাশে দাঁড়াবে। তারা প্রাকৃতিক ও মনুষ্য সৃষ্ট দুর্যোগকালে, অবকাঠামো উন্নয়নে এবং বৈশ্বিক শান্তি স্থাপনে জনগণকে সহায়তা দেয়ার লক্ষ্যে সততা, অঙ্গীকার ও অধ্যবসায়ের সঙ্গে কাজ করবে। তিনি আশা প্রকাশ করেন, আগামী দিনগুলোতে জনগণ ও সশস্ত্র বাহিনীর মধ্যে অংশীদারিত্ব আরো জোরদার হবে।